stanford-oval/wikipedia huggingface dataset:
Nim
Esimerkki

Kasojen koot    Siirrot
A B C
 
3 4 5           Pelaaja A ottaa kaksi objektia kasasta A.
1 4 5           B ottaa kolme kasasta C.
1 4 2           A ottaa yhden kasasta B.
1 3 2           B ottaa yhden kasasta B.
1 2 2           A ottaa koko A-kasan, jolloin jäljelle jää kaksi kahden kasaa.
0 2 2           B ottaa yhden B-kasasta.
0 1 2           A ottaa yhden C-kasasta. 
0 1 1           B ottaa B-kasan viimeisen objektin
0 0 1           A ottaa C-kasan ja voittaa pelin.
Voittava suunnitelma

Helppo tapa voittaa peli on pyrkiä saamaan tilanne, jossa on parillinen määrä kasoja, joissa on aina kaksi kasaa samalla määrällä objekteja. Tällöin pitää aina ottaa sama määrä kuin vastustaja, jolloin kasojen tilanne pysyy samana ja voittaa vastustajan joutuessa tyhjentämään toisen kasan. Tämän jälkeen voi tyhjentää jäljellä olevan kasan ja voittaa pelin.
Aiheesta muualla

The Hot Game of Nim
OAC Finland

| OAC Finland Oy |
| --- | --- |
Perustettu:  2015
Kotipaikka:  Kangasala, Suomi
Kotisivu:  oac.fi
Infobox OKVirheellinen NIMI-arvo: 
OAC Finland Oy tai OAC/Outdoor Action Finland on suomalainen ulkoiluvälineitä suunnitteleva ja valmistava yritys. Sen tuotteita ovat OAC Skates -retkiluistimet ja Skinbased-karvapohjasukset. Etenkin Skinbased-karvapohjasukset ja niiden innovatiivinen suunnittelu ovat keränneet suosiota.
OAC Finland Oy on jaettu kahteen liiketoimintayksikköön, OAC Techiin ja OAC Sportiin. OAC Tech vastaa komposiittivalmistuksesta ja sen kehittämisestä. OAC Sport vastaa ulkoiluvälineiden suunnittelusta.
Aiheesta muualla

Verkkosivusto
Nepal kesäolympialaisissa 2016

Nepal osallistui kesäolympialaisiin 2016. Sitä edusti seitsemän urheilijaa viidessä lajissa. Joukkueen lipunkantajana avajaisissa toimi judoka Phupu Lhamu Khatri.
Joukkue > Jousiammunta

Jit Bahadur Moktan – miesten yksilökilpailu
Joukkue > Judo

Phupu Lhamu Kathri – naisten alle 63 kg
Joukkue > Taekwondo

Nisha Rawal – naisten yli 67 kg
Joukkue > Uinti

Shirish Gurung – miesten 100 m vapaauinti
Gaurika Singh – naisten 100 m selkäuinti
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Gaurika Singh | Naisten 100 m selkäuinti | 1.08,45 | 31. | Ei edennyt | Ei edennyt | Ei edennyt | Ei edennyt |
Joukkue > Yleisurheilu

Hari Rimal – miesten 5 000 m
Saraswati Bhattarai – naisten 1 500 m
Otto Meurman (virkamies)

Otto Adolf Daniel Meurman (28. tammikuuta 1817 Padasjoki – 5. syyskuuta 1850 Tukholma) oli suomalainen virkamies ja venäläisen kirjallisuuden ruotsintaja.
Otto Meurmanin vanhemmat olivat tykistökapteeni Karl Otto Meurman ja Amalia Loviisa Arwidsson. Hän oli Agathon Meurmanin vanhempi veli. Otto Meurman sai isältään kotiopetusta ja pääsi kolmetoistavuotiaana Turun kimnaasiin, mutta siirtyi sitten Haminan kadettikouluun ja palveli henkikaartin Semjonovin rykmentissä. Myöhemmin hän työskenteli Suomen asiain komiteassa Pietarissa ja sai ylennyksen protokollasihteeriksi. Meurman viimeisteli virkatyönä Johan Georg Hornborgin aloittaman ruotsalais-venäläisen sanakirjan ja toimitti vuonna 1850 Finlands Allmänna Tidningiä. Hän kuoli 33-vuotiaana Tukholman-matkalla juotuaan pilaantunutta vettä.
Meurman käänsi 1840-luvun alussa ruotsiksi useita Aleksandr Bestuževin (Marlinski) romaaneja sekä Aleksandr Puškinin Kapteenin tyttären. Ne ilmestyivät Tukholmassa Niklas Hans Thomsonin kustannusliikkeessä, jonka toimittajana työskenteli hänen enonsa Adolf Ivar Arwidsson. Helsingissä julkaistiin Meurmanin ruotsintama Mihail Lermontovin Aikamme sankari. Sen kääntämisessä häntä auttoivat Helsingin yliopiston venäjän kielen ja kirjallisuuden professori Jakov Grot sekä pietarilainen kirjailija Pjotr Pletnjov. Meurmanin välityksellä ruotsalaiset lukijat saivat harvinaisen tilaisuuden tutustua tuoreeltaan venäläiseen romantiikan ajan kirjallisuuteen.
Meurman avioitui salaneuvos Samuel von Troilin vanhimman tyttären, Johanna Eleonora Lovisa Mathildan kanssa. Parin toinen tytär syntyi kuukausi Meurmanin kuoleman jälkeen. Mathilda-vaimo ja vanhempi tytär kuolivat von Troilin asuintalon tulipalossa Vähäheikkilän kartanolla Turussa maaliskuussa 1853.
Oberoi Trident

Oberoi Trident sisältä.
Oberoi Trident on kahden viiden tähden hotellin kompleksi Mumbaissa Intiassa. Hotelli oli yksi Mumbain terroristi-iskujen kohteista vuonna 2008. Sen omistaa Oberoi Hotels & Resorts, joka omistaa useita muita hotelleja ympäri Intiaa. Suurin osa niistä on The Oberoi -nimellä varustettuja.
Hotelli sijaitsee Nariman Pointilla Mumbaissa. Siinä on 541 huonetta, 107 sviittiä ja neljä ravintolaa.
Terrori-iskut 2008

26. marraskuuta 2008 tapahtuneissa terrori-iskuissa iskettiin Oberoi Tridentin lisäksi muun muassa toiseen viiden tähden hotelliin, Taj Mahal Palaceen, ja rautatieasema Chhatrapati Shivaji Terminukseen. Kolme päivää kestäneen piirityksen aikana kuoli yhteensä 32 Oberoi Tridentin henkilökunnan jäsentä ja asiakasta.
Opan Sat

| Mitalit> Maa:   Venäjä.Miesten vapaapaini.EM-kilpailut  | Mitalit> Maa:   Venäjä.Miesten vapaapaini.EM-kilpailut  | Mitalit> Maa:   Venäjä.Miesten vapaapaini.EM-kilpailut  | Maa:   Venäjä> Miesten vapaapaini. |
| --- | --- | --- | --- |
|  Kultaa | Baku 2010 | 60 kg |  |
|  Kultaa | Dortmund 2011 | 60 kg |  |
|  Kultaa | Tbilisi 2013 | 60 kg |  |
Opan Vladimirovitš Sat (ven. Опан Владимирович Сат, s. 13. kesäkuuta 1987) on venäläinen vapaapainija ja Euroopan mestari.
Sat voitti Euroopan mestaruuden sarjassa 60 kg Bakussa 2010, Dortmundissa 2011 ja Tbilisissä 2013. Hän voitti junioreiden Euroopan-mestaruuden 50-kiloisissa 2005 ja 55-kiloisissa 2007.
Mozillan kirja

Mozillan kirjan jae 7:15, Firefox 1.0.8, Ubuntu 5.10
Mozillan kirja (The Book of Mozilla) on fiktiivinen pyhä kirja. Tyyliltään se vastaa Raamattua. Mozillan kirjan säkeitä on sisällytetty Netscape-selaimeen piilotetuiksi vitseiksi.
Useimmissa Netscapen ja Mozilla-selaimen versioissa tekstin näkee kirjoittamalla osoitteeksi about:mozilla. Eräissä vanhemmissa Internet Explorerin versioissa sama osoite näyttää tyhjän sinisen sivun (joka on toinen vitsi joka viittaa BSODiin). Firefox-selaimen suomennoksessa teksti on myös käännetty suomeksi.
Luku- ja jaenumerot viittaavat tärkeisiin päivämääriin Netscapen ja Mozilla-projektin historiassa.
Säkeet selityksineen > The Book of Mozilla, 12:10

Tämä säe oli Netscape-selaimen versioissa 1.2–4.x.
»And the beast shall come forth surrounded by a roiling cloud of vengeance. The house of the unbelievers shall be razed and they shall be scorched to the earth. Their tags shall blink until the end of days.»
»Ja peto tulee koston myrskyisen pilven ympäröivänä. Uskottomien talo hävitetään ja poltetaan maan tasalle. Heidän täginsä vilkkuvat päivien loppuun saakka.»
12:10 viittaa päivään 10. joulukuuta 1994, jolloin Netscape 1.0 julkaistiin. ”Peto” viittaa Netscape-yhtiöön, ja ”Tägien vilkkuminen” viittaa siihen, että epävalidi HTML näkyi vilkkuvana Netscapen sivun lähdekoodinäkymässä. (Joidenkin mielestä tämä viittaa myös siihen, että Netscape keksi kohua herättäneen <blink>-tägin.)
Säkeet selityksineen > The Book of Mozilla, 3:31

Tämä säe oli Mozilla-selaimen versioissa vuodesta 2000 lähtien.
»And the beast shall be made legion. Its numbers shall be increased a thousand thousand fold. The din of a million keyboards like unto a great storm shall cover the earth, and the followers of Mammon shall tremble.»
»Ja pedosta tulee legioona. Sen luku kasvaa tuhannen ja taas tuhannen kerran. Miljoonain näppäimistön kumu peittää maan valtavan myrskyn lailla, ja mammonan palvelijat peljästyvät.»
3:31 viittaa päivään 31. maaliskuuta 1998, jolloin Netscape julkaisi Mozilla-selaimen lähdekoodin ja avoimen lähdekoodin Mozilla-projekti sai alkunsa. ”Mammona” viittaa tässä yhteydessä Microsoftiin.
Säkeet selityksineen > The Book of Mozilla, 7:15

Tämä säe on ollut kaikissa Mozilla-selaimen versioissa syyskuusta 2003 lähtien, Mozilla Firefoxissa versioon 2.0.x asti.
»And so at last the beast fell and the unbelievers rejoiced. But all was not lost, for from the ash rose a great bird. The bird gazed down upon the unbelievers and cast fire and thunder upon them. For the beast had been reborn with its strength renewed, and the followers of Mammon cowered in horror.»
»Ja niin peto lopulta tuhoutui ja uskottomat riemuitsivat. Mutta kaikki ei ollut mennyttä, sillä tuhkasta nousi mahtava lintu. Lintu katsoi alas uskottomiin ja syöksi heitä kohti tulta ja ukkosen jylyä. Sillä peto oli syntynyt uudestaan voimiltaan uudistuneena, ja mammonan palvojat kyyristyivät peloissaan.»
7:15 viittaa päivään 15. heinäkuuta 2003, jolloin America Online sulki Netscape-osastonsa. Mozilla-projekti siirtyi yksityiselle Mozilla-säätiölle. ”Mahtava lintu” ja ”tuli” viittaa Mozilla Firefoxiin, joka oli sen aikaiselta nimeltään ”Firebird” ("tulilintu"), ja ”ukkonen” viittaa Mozilla Thunderbirdiin (”ukkoslintu”).
Säkeet selityksineen > The Book of Mozilla, 11:9

Tämä säe on Mozilla Firefox 3.0 beta 3:ssa ja uudemmissa, tammikuusta 2008 alkaen.
»Mammon slept. And the beast reborn spread over the earth and its numbers grew legion. And they proclaimed the times and sacrificed crops unto the fire, with the cunning of foxes. And they built a new world in their own image as promised by the sacred words, and spoke of the beast with their children. Mammon awoke, and lo! it was naught but a follower.»
»Mammona oli unessa. Ja uudestisyntyneestä pedosta kuultiin kautta  maiden ja pedon seuraajat lisääntyivät. Profeetat julistivat aikojen alkua ja pedon kettumaisen viekkaat seuraajat uhrasivat sen tulelle lihavia satojaan. Ja he rakensivat uuden maailman kuvakseen niin kuin sanat lupasivat; ja he kertoivat pedosta lapsilleen. Mammona heräsi ja katso! Mammonan seuraajat olivat kaikonneet.»
9.11.2004 Firefox 1.0 julkaistiin. Teksti viittaa siihen, kuinka Firefox on kasvattanut osuuttaan selainmarkkinoista, ja ”Mammonan uneksiminen” siihen, että Microsoft Internet Explorer 6:n ja 7:n julkaisujen välissä kului 5 vuotta. Säe on myös kirjan ”10. painoksesta”, koska Firefox 3:n julkaisua edelsi Mozilla-projektin 10-vuotisjuhla.
Säkeet selityksineen > The Book of Mozilla, 15:1

Tämä säe lisättiin koodiin 23. tammikuuta 2013, ja ilmaantui ensimmäisen kerran Firefox 21:ssä.
»The twins of Mammon quarrelled. Their warring plunged the world into a new darkness, and the beast abhorred the darkness. So it began to move swiftly, and grew more powerful, and went forth and multiplied. And the beasts brought fire and light to the darkness.»
»Mammonan kaksoset riitelivät. Niiden sodankäynti syöksi maailman uuteen pimeyteen, ja peto kammoksui pimeyttä. Joten peto alkoi liikkui nopeasti, kasvoi vahvemmaksi, meni eteenpäin ja lisääntyi. Ja pedot toivat tulta ja valoa pimeyteen.»
”Mammonan kaksoset” viittaavat tässä Appleen ja Googleen, joiden valta mobiilisovellusmarkkinoilla kasvoi. ”Nopeat liikkeet” viittaavat Firefoxin uuteen ja tehokkaampaan julkaisuaikatauluun, ja ”kasvu vahvemmaksi” ja ”lisääntyminen” viittaa Mozillan uusiin projekteihin, Firefox for Androidiin ja Firefox OS:iin.
Säkeet selityksineen > The Book of Mozilla, 11:14

Tämä säe lisättiin koodiin 22. syyskuuta 2017, ja ilmaantui ensimmäisen kerran Firefox 58 Nightly -versiossa ja 57 Beta -versiossa. 11:14 viittaa Firefox 57:n julkaisupäivään, 14. syyskuuta 2017.
»The Beast adopted new raiment and studied the ways of Time and Space and Light and the Flow of energy through the Universe. From its studies, the Beast fashioned new structures from oxidised metal and proclaimed their glories. And the Beast's followers rejoiced, finding renewed purpose in these teachings.»
»Peto puki ylleen uudet vaatteet, opiskeli ajan, avaruuden ja valon saloja sekä paneutui energian virtaukseen läpi maailmankaikkeuden. Opintojensa pohjalta Peto takoi uuden rungon hapettuneesta metallista ja julisti sen ilosanomaa. Ja niin Pedon seuraajat riemuitsivat, löytäen näistä opetuksista uuden merkityksen.»
”Aika ja avaruus” ja ”uusi runko” viittaa uuteen Quantum-selainmoottoriin joka sisältää monia uudistuksia; ”energian virtaus” viittaa Quantum-projektin osana julkaistuun uuteen Flow-sivunladontajärjestelmään. ”Uudet vaatteet” viittaavat myös tässä versiossa julkaistuun uuteen selaimen ulkoasuun. ”Hapettunut metalli” viittaa Mozilla-projektin Rust -ohjelmointikieleen, jolla monet uusista ominaisuuksista toteutettiin.
Säkeet selityksineen > The Book of Mozilla, 6:27

Säe lisättiin Mozilla Firefoxin koodiin kesällä 2020.
»The Beast continued its studies with renewed Focus, building great Reference works and contemplating new Realities. The Beast brought forth its followers and acolytes to create a renewed smaller form of itself and, through Mischievous means, sent it out across the world.»
»Peto jatkoi opintojaan uudella painopisteellä, rakennellen suuria mallitöitä ja mietiskellen uusia todellisuuksia. Peto kutsui koolle seuraajansa ja apurinsa luomaan uuden, pienemmän version itsestään, ja lähetti sen sitten maailmalle ilkikurisin keinoin.»
Aiheesta muualla

Wikimedia Commonsissa on kuvia tai muita tiedostoja aiheesta .
Kirjojen teksti alkuperäisen muotoilun kera – sivun lähdekoodissa on lisäksi kommentteja historiasta
Suomenkielinen Mozillan kirjan jae 6:27
Otto Moilanen

Otto Moilanen (s. 12. huhtikuuta 1979) on suomalainen peliuransa päättänyt salibandyn  pelaaja, sekä valmentaja. Moilanen aloitti pelaajauransa Lappeenrannan NST:ssä jossa hänet valittiin vuoden poikajunioriksi kauden 1997-1998 päätteeksi.
Otto Moilanen 29.11.2021 muotokuva
Moilanen edusti Salibandyliigassa seuratasolla kasvattajaseuransa Lappeenrannan NST:n lisäksi Joensuun Josbaa, helsinkiläistä Tapanilan Erää sekä Loviisan Toria. 
Ruotsin korkeimmalla sarjatasolla Moilanen pelasi Storvreta IBK:ssa kaudella 2004-20005, sekä Sveitsin pääsarjassa edustaen Grasshopper Club Zürichiä kaudella 2011-2012. 
Hän oli myös Suomen salibandymaajoukkueessa MM-kisoissa 2004, pelasi Suomen U19 maajoukkueessa kahden kauden ajan (1997-1999) sekä opiskelijamaajoukkueessa kaudella 2007-2008. Moilanen toimi sekä U19 joukkueen että opiskelijamaajoukkueen kapteenina.
Moilanen toimi myös viiden ja puolen vuoden ajan Kanadan miesten maajoukkueen päävalmentajana, valmentaen Kanadaa kolmissa MM-kilpailuissa (2018, 2021, 2022) sekä vuoden 2022 World Gameseissa Birminghamissa Yhdysvalloissa.
Päävalmentajana hän on toiminut Sveitsin pääsarja NLA:ssa Lok Reinachissa, Sveitsin toisekseksi korkeimmalla sarjatasolla NLB:ssä Ad Astra Sarnenissa. Tällä hetkellä hän toimii Sveitsin pääsarjassa pelaavan Zug Unitedin valemnnustiimissä.
Pelipaikka: Oikea Laitahyökkääjä, Keskushyökkääjä
Pääsarjauran pelaajatilastot
| Kausi | Joukkue | Sarja | O | M | S | P | J | O | M | S | P | J | M |
| --- | --- | --- | --- | --- | --- | --- | --- | --- | --- | --- | --- | --- | --- |
| 1998-99 | NST | Liiga | 17 | 0 | 0 | 0 | 12 | 0 | 0 | 0 | 0 | 0 |  |
| 1999-00 | NST | Liiga | 27 | 13 | 7 | 20 | 12 | 0 | 0 | 0 | 0 | 0 |  |
| 2000-01 | Josba | Liiga | 17 | 4 | 2 | 6 | 10 | 8 | 1 | 1 | 2 | 2 | P |
| 2001-02 | Josba | Liiga | 25 | 6 | 12 | 18 | 8 | 11 | 3 | 3 | 6 | 12 | H |
| 2002-03 | Josba | Liiga | 33 | 19 | 16 | 35 | 36 | 10 | 7 | 4 | 11 | 19 | H |
| 2003-04 | Josba | Liiga | 32 | 23 | 9 | 32 | 16 | 12 | 10 | 5 | 15 | 4 | H |
| 2004-05 | Storvreta IBK (Swe) | Elitserien (SSL) | 22 | 8 | 7 | 15 | 10 | NA | NA | NA | NA | NA | P |
| 2005-06 | Josba | Liiga | 31 | 24 | 23 | 47 | 25 | 9 | 9 | 5 | 14 | 2 | P |
| 2006-07 | Josba | Liiga | 25 | 25 | 13 | 38 | 12 | 5 | 1 | 1 | 2 | 0 |  |
| 2007-08 | Josba | Liiga | 26 | 14 | 21 | 35 | 8 | 4 | 1 | 4 | 5 | 12 |  |
| 2009-10 | Tapanilan Erä | Liiga | 25 | 9 | 5 | 14 | 0 | 11 | 4 | 3 | 7 | 4 | H |
| 2011-12 | GC Zürich (Sui) | NLA | NA | NA | NA | NA | NA | NA | NA | NA | NA | NA |  |
| 2012-13 | Josba | Liiga | 20 | 10 | 8 | 18 | 21 | 0 | 0 | 0 | 0 | 0 |  |
| 2013-14 | Loviisan Tor | Liiga | 12 | 1 | 3 | 4 | 11 | 0 | 0 | 0 | 0 | 0 |  |


Suomen Cup 2002, 2009
SM-hopea 2002, 2003, 2004, 2010
SM-pronssi 2001, 2006
Sveitsin NLA Hopea 2012
Elutserien Ruotsi, Pronssi 2005
MM-Pronssi 2004
[[
Otto Moilanen antaa ohjeita joukkueelle
]]
Vuoden poikajuniori 1997
Junioreisssa kolme SM-mitalia
Lähteet:
1) http://statistik.innebandy.se/ft.aspx?scr=scorers&ftid=27621&fsid=41
2) https://nhlfinns.net/salibandy/pelaaja/otto-moilanen-19790412
3) https://www.floorballcanada.org/leagues/newsletter.cfm?clientID=5431&leagueID=0&page=113489
Obernzell

| Obernzell |
| --- | --- |

 vaakuna
 Obernzell
 Koordinaatit: 48°33.3′N, 13°38.2′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Ludwig Prügl
Pinta-ala:  
 – Kokonaispinta-ala:  18,2 km²
Korkeus:  290 m
Väkiluku (31.12.2020):  3 780
 – Väestötiheys:  208 as./km²
 
 www.obernzell.de  
Infobox OKVirheellinen NIMI-arvo: 
Obernzell on kunta Passaun piirikunnassa Ala-Baijerissa Saksassa. Se sijaitsee Tonavan varrella 12 kilometriä Passausta itään. Obernzellin pinta-ala on 18,2 neliökilometriä ja asukasluku oli vuoden 2020 lopulla 3 780. Kunnan pormestarina toimii Ludwig Prügl. Obernzell kuului aluksi Untergriesbachiin, mutta on ollut itsenäinen kunta jo vuodesta 1359.
Aiheesta muualla

Kuvia tai muita tiedostoja aiheesta Obernzell Wikimedia Commonsissa
Kunnan verkkosivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Obernzell
Käännös suomeksi
Mozilla Thunderbird

| Mozilla Thunderbird |
| --- | --- |

 Mozilla Thunderbird 102.1.2 Arch Linuxissa.
Kehittäjä:  Mozilla Foundation
Kehityshistoria
Ensijulkaisu:  28. heinäkuuta 2003
Vakaa versio:  131.0 / 1. lokakuuta 2024
Kehitystilanne:  aktiivinen
Tiedot
Alusta:   Linux  macOS  Windows 
Ohjelmointikielet:   C  C++  JavaScript  CSS  XUL  XBL 
Lisenssi:   MPL  GPL  LGPL -kolmoislisenssi 
Aiheesta muualla
Verkkosivusto
Versiohallinta
Mozilla Thunderbird tai lyhyesti Thunderbird on monialusteinen avoimen lähdekoodin sähköposti- ja pikaviestinasiakasohjelma, PIM-työkalu, uutisten- sekä RSS-lukija, jonka on kehittänyt Mozilla. Ensimmäinen versio sai 500 000 latausta ensimmäisten kolmen päivän aikana ja 1 000 000 kymmenen päivän aikana. Ohjelmalla voi lukea sähköpostia, syötteitä ja uutisryhmiä. 21. maaliskuuta 2024 Thunderbird-sähköpostiohjelmalla oli 9,9 miljoonaa asennettua käytössä olevaa sähköpostiohjelmaa maailmanlaajuisesti.
Toiminnot

Ohjelmaan pystyy lisäämään useita käyttäjätilejä ja vaihtamaan niitä lennossa.
Toiminnot > Viestien lajittelu

Thunderbird näyttää viestit listassa, jota voi järjestellä aiheen, liitetiedostojen, lähettäjän, päiväyksen, lukemattomuuden ja suosikkien mukaan. Viestiä kaksoisklikkaamalla se avautuu uuteen välilehteen isompaa katselua varten. Toiminnot kuten pikahaku, tallennetut hakukansiot ("virtuaalikansiot"), kehittynyt viestien suodatus, viestien ryhmittely ja viestitunnukset helpottavat viestien hakemista ja hallitsemista.
Toiminnot > Roskapostin suodatus

Thunderbird hyödyntää Bayesiaista roskapostisuodatusta ja ymmärtää myös palvelimilla käytettäviä roskapostisuodattimia, kuten SpamAssassinia.
Toiminnot > Lisäosat ja teemat

Sähköpostiohjelmaa voi laajentaa lisäosilla ja teemoilla, joita voi ladata Mozillan lisäosakokoelmista. Lightning on kalenterilisäosa.
Toiminnot > Standardit ja tuki

Thunderbird tukee IMAP- ja POP-sähköpostiprotokollia. Se tukee myös LDAP:ia.
Toiminnot > Kieliversiot

Thunderbird on käännetty Firefoxin tavoin vapaaehtoisten avulla ympäri maailman. Ohjelmasta on saatavilla jo jopa 52 eri kieltä, joihin kuuluu myös suomi.
Toiminnot > Turvallisuus

Thunderbird tarjoaa yritys- ja julkishallinnon tasoisia turvallisuustoimintoja, kuten TLS-yhteyden IMAP- ja SMTP-palvelimille. Ohjelma tukee myös digitaalista allekirjoittamista ja viestin salaamista.
Toiminnot > Keskustelu, chat

Thunderbird toimii pikaviestinasiakasohjelmana. Se tukee XMPP-, Matrix- ja IRC-protokollia.
Aiheesta muualla

Wikimedia Commonsissa on kuvia tai muita tiedostoja aiheesta .
Thunderbirdin virallinen sivusto
Thunderbirdin laajennukset ja teemat
Mozilla-ohjelmien epävirallinen tuki
Viestien lajittelua Windows 7:ssa.
Obinitsa järv

| Obinitsa järv |
| --- | --- |
 Järvi lokakuussa 2013
Valtiot:  Viro
Maakunnat:  Võrumaa
Kunnat:  Setomaan kunta
Koordinaatit:  57°48′17″N, 27°27′19″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tuhkvitsa ojan valuma-alue
Järveen tulevat joet:  Tuhkvitsa oja
Laskuoja:  Tuhkvitsa oja
Järvinumero:  VEE2046010
Mittaustietoja
Pinnankorkeus:  74,4 m  mpy. 
Rantaviiva:  4,534 km 
Pinta-ala:  21,1 ha  
Tilavuus:  0,0008486 km³ 
Keskisyvyys:  4,1 m 
Valuma-alue:  43 km² 
Saaria:  ei saaria 
 fiObinitsa järv 
Setolainen Laulava Äiti.
Obinitsa järv (myös Obinitsa paisjärv, Tuhkvitsa veehoidla, Tääglova veehoidla) on Virossa Võrumaalla Setomaan kunnassa sijaitseva padottu järviallas.
Maantietoa

Tekojärvi on padottu Tuhkvitsan laaksoon (vir. Tuhkvitsa org) useita metrejä korkealla maapadolla, jonka päällä kulkee Obinitsan taajamasta lähtevä maantie. Järven pinta-ala on 21 hehtaaria ja se on 1,4 kilometriä pitkä ja 350 metriä leveä. Järvessä ei ole saaria ja sen keskisyvyys on 4,1 metriä. Suurinta syvyyttä ei ole ilmoitettu. Järven tilavuudeksi on arvioitu 0,000846 kuutiokilometriä eli 0,846 miljoonaa kuutiometriä. Järven rantaviivan pituus on 4,5 kilometriä ja sen rannat ovat pohjoispään niittyjä lukuun ottamatta metsää. Rannat ovat jyrkkiä ja itärannan paljastuneesta hiekkakivikalliosta löytyy luola ja lähde (vir. Tuhkvitsa allikas). Laakson äyräiden ympäristössä on länsipuolella laajat peltoaukeat, jotka kuuluvat Obinitsan kylälle.
Järven sulkevan maapadon reunalla seisoo patsas, joka esittää setolaista laulavaa äitiä (vir. Seto Lauluema).
Luontoarvoja

Järvessä on kirkas ja vain vähän orgaanista ainesta sisältävää (vir. Heledaveelised ja vähese orgaanilise aine sisaldusega) vettä. Järvessä voi uida, kalastaa ja veneillä. Laskujoen alajuoksulla elävät taimen ja harjus eivät pääse padon takia noudemaan yläjuoksulle. Kevättulvat voivat olla vaikuttavia (20 kuutiometriä sekunnissa kerran 100 vuodessa), mutta kesällä voi virtaama loppua lähes kokonaan.
Historiaa

Järven muodostanut maapato valmistui vuonna 1995.
Vesistösuhteita

Obinitsa järv kuuluu Tuhkvitsa ojan valuma-alueeseen, jossa Tuhkvitsa oja on Piusa jõen etelästä eli oikealta siihen yhtyvä sivu-uoma. Piusa jõgi laskee Pihkovanjärven eteläosaan, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Järven läpi virtaa Tuhkvitsa oja (myös Obinitsa oja), joka yhtyy Piusa jõgeen 2,7 kilometrin päässä Ala-Tsumbassa. Järven itäpuolella sijaitsee siihen yhtyvän Harrõorgin ja sen yläpuolisen Küläorgin (suom. Kyläkanjoni) pohjalla virtaa useampihaarainen puro, jolla on useita lähteitä. Yläpuolisella Tuhkvitsa ojan uomalla on vielä muutamia sivu-uomia. Nämä muodostavat järvelle sen valuma-alueensa, jonka laajuus on 43,0 neliökilometriä.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
1 2  Tieto on luettu vironkielisestä artikkelistä et:Obinitsa järv, mutta tietoja ei ole tarkistettu muista lähteistä.
Käännös suomeksi